cyanic-selkie/wikianc huggingface dataset:
মহাত্মা গান্ধীর গুপ্তহত্যা
thumb|300px|রাজ ঘাট - স্মৃতিসৌধটি মহাত্মা গান্ধীর সমাধিস্থলে নির্মিত frame|right|[[মহাত্মা গান্ধী|মহাত্মা গান্ধীর হত্যাকান্ডে জড়িত অভিযুক্তরা : শঙ্কর কিস্তায়িয়া, গোপাল গডসে, মদনলাল পাওয়া,দিগম্বর রামচন্দ্র বেঁজ, নারায়ণ আপ্তে, বিনায়ক দামোদর সাভাকর, নাথুরাম গডসে,বিষ্ণু রামকৃষ্ণ কারকারে]]
মহাত্মা গান্ধীকে ১৯৪৮ সালের ৩০শে জানুয়ারি নতুন দিল্লির একটি সুবৃহৎ প্রাসাদ বিড়লা হাউসের প্রাঙ্গনে (এখন গান্ধী স্মৃতি) হত্যা করা হয়েছিল। তাঁর ঘাতক ছিলেন নাথুরাম গডসে। হিন্দু জাতীয়তাবাদের প্রবক্তা, রাজনৈতিক দল হিন্দু মহাসভার সদস্য, এবং হিন্দু জাতীয়তাবাদী আধাসামরিক স্বেচ্ছাসেবক সংস্থা রাষ্ট্রীয় স্বয়ংসেবক সঙ্ঘের (আরএসএস) একজন প্রাক্তন সদস্য। গডসে মনে করেছিলেন, এর আগের বছর, ১৯৪৭ সালের ভারত বিভাজনের সময় গান্ধীজী মুসলমানদের পক্ষে খুব বেশি সহায়তা করেছিলেন। প্রত্যক্ষদর্শীদের মতে সন্ধ্যা ৫টার কিছু পরে, গান্ধী, বিড়লা হাউজের পিছনের দিকে লনে যাওয়ার সিঁড়ির মাথায় পৌঁছেছিলেন। সেখানে তিনি প্রতি সন্ধ্যায় সর্ব ধর্মের প্রার্থনা সভা পরিচালনা করছিলেন। যেইমাত্র গান্ধী বেদির দিকে হাঁটতে শুরু করেছিলেন, গডসে ভিড় থেকে বেরিয়ে এসে গান্ধীর পথের সামনে দাঁড়িয়েছিলেন, এবং পয়েন্ট ব্ল্যাঙ্ক রেঞ্জ (অস্ত্র থেকে নিক্ষিপ্ত গুলি ব্যক্তিকে সরাসরি আঘাত করতে পারে) থেকে গান্ধীর বুকে এবং পেটে তিনটি গুলি ছুঁড়েছিলেন। গান্ধী মাটিতে পড়ে গিয়েছিলেন। তাঁকে বিড়লা হাউসে তাঁর ঘরে ফিরিয়ে নিয়ে যাওয়া হয়, সেখান থেকে কিছুক্ষণ পরে একজন প্রতিনিধি এসে তাঁর মৃত্যুর কথা ঘোষণা করে।
জনতা গডসেকে ধরে ফেলে এবং পুলিশের হাতে সমর্পন করে। গান্ধী হত্যার বিচার ১৯৪৮ সালের মে মাসে দিল্লির ঐতিহাসিক লাল কেল্লায় শুরু হয়েছিল। প্রধান আসামী ছিলেন গডসে এবং তাঁর সহযোগী নারায়ণ আপ্তে। একই সঙ্গে সহ-আসামি হিসাবে আরও ছয় জনের বিচার শুরু হয়েছিল। "হত্যাকাণ্ড রোধে ব্যর্থতায় পুঙ্খানুপুঙ্খ তদন্ত এড়ানোর জন্য" স্বরাষ্ট্রমন্ত্রী বল্লভভাই পটেলের ইচ্ছাতেই এই কাজ করা হয়েছিল। ১৯৪৯ সালের ৮ই নভেম্বর গডসে এবং আপ্তেকে মৃত্যুদণ্ড দেওয়া হয়েছিল। ১৯৪৯ সালের ১৫ই নভেম্বর আম্বালা কারাগারে তাঁদের ফাঁসি দেওয়া হয়েছিল।
শূন্যবাদ
শূন্যবাদ মূলত একটি সংশয়বাদী দার্শনিক মতবাদ যেখানে সবকিছুই শূন্য এবং শূন্য থেকেই সবকিছুর সৃষ্টি বলে মনে করা হয়। পাশ্চাত্য দর্শনের অন্যতম প্রধান শূন্যবাদী দার্শনিক ফেডারিক নীটশে তাঁর দর্শনে ঈশ্বরকে মৃত বলে ঘােষণা করেন। আর ভারতীয় দর্শনে শূন্যবাদ অনুযায়ী সবকিছুই শূন্য, মিথ্যা বা মায়া।
ব্যুৎপত্তি, পরিভাষা এবং সংজ্ঞা
বাংলা শূন্যবাদ বা শূন্যতাবাদ ল্যাটিন শব্দ nihil থেকে এসেছে, যার অর্থ nothing বা কিছুই না।শূন্যবাদের ইংরেজি প্রতিশব্দ Nihilism। অষ্টাদশ শতাব্দীর শেষের দিকে রাশিয়ায় এ বিপ্লবী মতবাদ বিস্তার লাভ করে । এ মতবাদীরা কোনো ক্ষমতা, নীতি-নিয়ম বা ধর্ম মানতে অস্বীকার করতো এবং ব্যক্তি নিজেকে সম্পূর্ণ স্বেচ্ছাধীন বলে বিবেচনা করতো । এ মতবাদ আইভান তুর্গেনিকের 'ফাদারস অ্যান্ড সানস' উপন্যাসের মাধ্যমে খ্যাতি লাভ করে।
মহাত্মা গান্ধীর গুপ্তহত্যা
পরিকল্পনা
নাথুরাম বিনায়ক গডসে এবং তাঁর সহযোগীরা দাক্ষিণাত্যের বাসিন্দা ছিলেন। গডসে এর আগে ব্রিটিশ ভারতের দাক্ষিণাত্যে অঞ্চলে দেশীয় রাজ্য হায়দ্রাবাদের মুসলিম শাসক ওসমান আলী খানের বিরুদ্ধে অসহযোগ আন্দোলনে নেতৃত্ব দিয়েছিলেন। গডসে ১৯৩৮ সালে হায়দরাবাদে একটি প্রতিবাদ মিছিলে যোগ দিয়েছিলেন, ফেদারলিংয়ের মতে সেখানে হিন্দুদের প্রতি বৈষম্য করা হচ্ছিল। রাজনৈতিক অপরাধের জন্য তাঁকে গ্রেপ্তার করা হয়েছিল এবং তিনি কারাবাসের সাজা ভোগ করেছিলেন। কারাগার থেকে বেরিয়ে, গডসে তাঁর অসহযোগ আন্দোলন চালিয়ে যান এবং সাংবাদিক হিসাবে কাজ করে পাকিস্তান থেকে পালিয়ে আসা হিন্দু শরণার্থীদের দুর্ভোগের কথা এবং ১৯৪০ এর দশকে বিভিন্ন ধর্মীয় দাঙ্গার সময় হিন্দুদের দুরবস্থার কথা তুলে ধরেছিলেন।
শূন্যবাদ
বৌদ্ধধর্ম
থেরবাদ এবং মহাযান ত্রিপিটক -এ লিপিবদ্ধ হিসাবে শূন্যবাদের ধারণাটি নিয়ে বুদ্ধ (খিস্টপূর্ব ৫৬৩ থেকে খিস্টপূর্ব ৪৮৩) আলোচনা করেছিলেন।
মহাত্মা গান্ধীর গুপ্তহত্যা
পরিকল্পনা
অরবিন্দ শর্মার মতে, ১৯৪৮ সালে, গডসে এবং তাঁর সহযোগীরা গান্ধীকে হত্যার পরিকল্পনা শুরু করেছিলেন, ভারত ও পাকিস্তান ততদিনে কাশ্মীরের দখল নিয়ে যুদ্ধ শুরু করেছে। কংগ্রেস নেতাদের নেতৃত্বে ভারত সরকার, ১৯৪৮ সালের জানুয়ারিতে, পাকিস্তানকে যুদ্ধের সময় অর্থাগম বন্ধ করার জন্য তাদের অর্থ প্রদান বন্ধ করে দিয়েছিল। গান্ধী এই অর্থ প্রদান বন্ধ করার সিদ্ধান্তের বিরোধিতা করেছিলেন, এবং ১৩ইজানুয়ারি ১৯৪৮ সালে আমৃত্যু অনশন শুরু করেছিলেন যাতে ভারত সরকারকে চাপ দিয়ে পাকিস্তানকে অর্থ প্রদান শুরু করা যায়। ভারত সরকার গান্ধীর চাপের কাছে নতিস্বীকার করে এই সিদ্ধান্ত প্রত্যাহার করে। গডসে এবং তাঁর সহকর্মীরা এই ঘটনাক্রমকে ব্যাখ্যা করেছিলেন - মহাত্মা গান্ধী শক্তি নিয়ন্ত্রণ করে ভারতকে আঘাত করছেন, এই ভাবে।
যেদিন গান্ধী অনশন শুরু করেছিলেন, গডসে এবং তাঁর সহযোগীরা, কীভাবে গান্ধীকে হত্যা করা যায় তার পরিকল্পনা করতে শুরু করেছিলেন। নাথুরাম বিনায়ক গডসে এবং নারায়ণ আপ্তে একটি বেরেট্টা এম ১৯৩৪ কিনেছিলেন। পিস্তল কেনার পাশাপাশি, গডসে এবং তার সহযোগীরা গান্ধীকে ছায়ার মত অনুসরণ করতে শুরু করেছিলেন।
২০শে জানুয়ারি ১৯৪৮
গান্ধী প্রথমে নতুন দিল্লির উত্তর অংশে গোল মার্কেটের কাছে তপশিলী বাল্মিকি মন্দিরে থাকছিলেন, এবং সেখানে তাঁর প্রার্থনা সভা অনুষ্ঠিত করছিলেন। দেশভাগের শরণার্থীদের আশ্রয় দেওয়ার জন্য যখন মন্দিরটি নেওয়া হয়েছিল, তিনি বিড়লা হাউসে চলে যান। এই বিশাল প্রাসাদটি দক্ষিণ-মধ্য নতুন দিল্লির তখনকার আলবুকার্ক রোডে অবস্থিত ছিল, যেটি কূটনৈতিক ভবনের থেকে খুব দূরে নয়। গান্ধী বিড়লা হাউজের বাম শাখায় দুটি আড়ম্বরহীন কক্ষে থাকতেন, এবং প্রাসাদের পিছনে একটি উঁচু লনে প্রার্থনা সভা পরিচালনা করতেন।
মনুবেন গান্ধী
গুজরাটি রীতিতে "মনুবেন" নামে পরিচিত, মনু (মৃদুলা) গান্ধী, ছিলেন মোহনদাস করমচাঁদ গান্ধীর নাতনি। পূর্ববাংলায় শান্তি মিশনে নোয়াখালী যাওয়ার সময় তিনি গান্ধীর পারিষদবর্গের সঙ্গে যোগ দিতে এসেছিলেন। নোয়াখালী তখন সাম্প্রদায়িক হিংসার বলি হয়েছিল। আভা চ্যাটার্জী (আভাবেন চ্যাটার্জী) গান্ধীর দত্তক নেওয়া মেয়ে ছিলেন, তিনি পরে গান্ধীর ভাইপো, কানু গান্ধী কে বিয়ে করেন। হত্যার সময় উভয় কিশোরী গান্ধীর পাশে ছিলেন। মনুবেন গান্ধীর একটি স্মৃতিচারণ  লাস্ট গ্লিম্পসেস অফ বাপু  ১৯৬২ সালে প্রকাশিত হয়েছিল। সেটি অনুসারে, মহাত্মা গান্ধী (বাপু) ভগবদ্গীতার আবৃত্তি শুনে বিড়লা হাউসে দিনটি শুরু করেছিলেন। তারপরে তিনি হরিজনয়ে প্রকাশ করার জন্য কংগ্রেসের সংবিধানে কাজ করেছিলেন, সকাল ৮টায় অঙ্গসংবাহন করে স্নান করেন। এরপর তিনি ১৮ বছর বয়সী মনুবেনের স্বাস্থ্যের অবস্থা নিয়ে তাকে তিরস্কার করেছিলেন। স্নানের পরে ৭৮ বছর বয়সী গান্ধীর ওজন নেওয়া হয়েছিল তাঁর ওজন ছিল । তারপরে তিনি পিয়েরালালজির সাথে মধ্যাহ্নভোজ খেতে খেতে নোয়াখালী দাঙ্গা নিয়ে আলোচনা করেন। মধ্যাহ্নভোজের পরে গান্ধী একটু ঘুমিয়ে নেন। ঘুম থেকে ওঠার পরে তিনি সর্দার দাদার সাথে বৈঠক করেন। দুই কাঠিয়াওয়ার নেতা তাঁর সাথে দেখা করতে চেয়েছিল, মনুবেন যখন গান্ধীকে জানিয়েছিলেন যে তারা তাঁর সাথে দেখা করতে চান, গান্ধী জবাব দিয়েছিলেন, "তাদের বল যে, আমি যদি বেঁচে থাকি তবে তারা আমার প্রার্থনার পরে পদচারণার সময় আমার সাথে কথা বলতে পারে"।
মনুবনের স্মৃতিকথা অনুসারে বল্লভভাই প্যাটেল এবং গান্ধীর মধ্যে বৈঠক নির্ধারিত সময়ের পরেও চলেছিল এবং প্রার্থনা সভায় যেতে গান্ধীর প্রায় দশ মিনিট দেরী হয়েছিল। ডানদিকে মনুবেন এবং বাম দিকে আভাকে নিয়ে তিনি প্রার্থনার স্থানের দিকে হাঁটা শুরু করেছিলেন। তিনি তাদের হাঁটার লাঠির মত ধরেছিলেন। মনুবেন লিখেছেন, খাকি পোশাকের এক যুবক, ভিড় ঠেলে সামনে এগিয়ে এসে যুক্তকরে তাঁর সামনে নত হয়েছিল। মনুবেন ভেবেছিলেন লোকটি গান্ধীর পা ছুঁতে চায়। তিনি যুবকটিকে পাশে সরিয়ে দিয়ে বলেছিলেন, "বাপুর ইতিমধ্যেই দশ মিনিট দেরি হয়ে গেছে, আপনি কেন তাকে বিব্রত করছেন?"। গডসে তাঁকে এত জোরে ঠেলে একপাশে সরিয়ে দিয়েছিলেন যে তিনি তাঁর ভারসাম্য হারিয়ে ফেলেন এবং জপমালা, নোটবুক, এবং গান্ধীর যে থুকদানি তিনি বহন করছিলেন তা তাঁর হাত থেকে পড়ে গেল। তিনি স্মরণ করে লিখেছিলেন যে তিনি জিনিসগুলি তুলতে যখন নিচের দিকে ঝুঁকেছিলেন তিনি চারটি শট শুনেছিলেন, এবং সর্বত্র ধোঁয়ায় ভরে গিয়েছিল। গান্ধীর হাত জড়ো করা ছিল, তাঁর মুখ থেকে বার হচ্ছিল, "হে রা...ম! হে রা...!"। মনুবেন লিখেছেন আভাবেনও পড়ে গিয়েছিলেন এবং তিনি দেখেছিলেন নিহত গান্ধী আভাবেনের কোলে পড়ে আছেন।
মনুবেন লিখেছেন, পিস্তলের আওয়াজ তাঁকে বধির করে দিয়েছিল, ধোঁয়া খুব ঘন ছিল, এবং ঘটনাটি ৩ থেকে ৪মিনিটের মধ্যে শেষ হয়ে যায় মনুবেনের মতে, জনতার ভিড় তাঁদের দিকে ছুটে আসে। তিনি যে ঘড়িটি পরেছিলেন তাতে সময় দেখিয়েছিল সন্ধ্যা ৫:১৭। তাঁদের সাদা পোশাকে সর্বত্র রক্তের দাগ ছিল। মনুবেনের আন্দাজমত গান্ধীকে ঘরে ফিরিয়ে আনতে প্রায় দশ মিনিট সময় লেগেছিল, এবং সেই সময় কোনও চিকিৎসককে পাওয়া যায়নি। তাঁদের কাছে কেবল প্রাথমিক চিকিৎসার বাক্স ছিল, কিন্তু তাতে গান্ধীর ক্ষতের চিকিৎসা করার মত কোনও ওষুধ ছিল না। মনুবেনের মতে, "ঘাতকের সাত-বোরের স্বয়ংক্রিয় পিস্তলের প্রথম গুলিটি পেটের মাঝের ৩.৫ ইঞ্চি ডানদিকে এবং নাভির ২.৫ ইঞ্চি উপরে আঘাত করে; দ্বিতীয়টি পেটের মাঝখান থেকে ১ইঞ্চি দূরে আঘাত করেছে, এবং তৃতীয়টি ডানদিকে ৪ইঞ্চি দূরে"।" গান্ধীর প্রচুর রক্তক্ষয় হয়েছিল। সবাই খুব জোরে কাঁদছিল। বাড়িতে ভাই সাহেব অনেকবার হাসপাতালে ফোন করেছিলেন, কিন্তু কোনও সাহায্য পাওয়া যায়নি। তারপরে তিনি নিজে উইলিংডন হাসপাতালে যান, কিন্তু হতাশ ফিরে এসেছিলেন। গান্ধীর দেহ ঘরে পড়েছিল এবং মনুবেন ও অন্যান্যরা গীতা পড়ছিলেন। কর্নেল ভার্গব এসেছিলেন এবং তিনি গান্ধীকে মৃত বলে ঘোষণা করেছিলেন।
আরো পড়ুন
Assassination-related literature and the variance in its coverage:
Funeral, post funeral-rites and memorialization after Gandhi's assassination:
ব্ল্যাক সোয়ান (চলচ্চিত্র)
ব্ল্যাক সোয়ান ২০১০ সালের আমেরিকার একটি মনস্তাত্ত্বিক হরর ধরনার চলচ্চিত্র।  ড্যারেন এরনোফস্কি কর্তৃক পরিচালিত এই চলচ্চিত্রটির চিত্রনাট্য রচনা করেছেন মার্ক হেইমান, জন ম্যাক্লগিন ও এন্দ্রেস হাইনজ। কাহিনি চিত্রনাট্য হাইঞ্জের লিখা একটি গল্পের উপর ভিত্তি করে রচিত। চলচ্চিত্রটিতে অভিনয় করেছেন নাটালি পোর্ট্ম্যান, ভিনসেন্ট ক্যাসেল, মিলা কুনিস, বারবারা হার্শে ও উইনোনা রাইডার। গ্ল্পের প্ল্ট আবর্তিত হয়েছে পিওতর ইলিচ চাইকভস্কির "সোয়ান লেক" এর ব্যালে প্রদর্শনকে ঘিরে। নিউ ইয়র্ক শহরের এক নামকরা প্রডাকশন হাউজ এই প্রদর্শনীর দুইটি গুরুত্বপূর্ণ চরিত্র হোয়াইট সোয়ান ও ব্ল্যাক সোয়ান চরিত্রের জন্য নিনা (নাটালি পোর্ট্ম্যান)কে নির্বাচিত করে। নিনা নরম ও শান্ত চরিত্রের হোয়াইট সোয়ানের জন্য উপযুক্ত হলেও, ব্ল্যাক সোয়ানের গভীরতা ছিল লিলির  (মিলা কুনিস) মাঝে। নিনাকে একই সাথে দুই চরিত্রায়নে নিযুক্ত করা হলে প্রতিযোগী মনোভাব থেকে নিজের উপর সে প্রচন্ড মানসিক চাপ নিতে শুরু করে। ফলাফলে নিনা দিনে দিন এক দুঃস্বপ্নের মতো জীবনের দিকে ধাবিত হয়।
সাধারণত মনস্তাত্ত্বিক হরর চলচ্চিত্র বলা হলেও ব্ল্যাক সোয়ান কখনো কখনো শিল্পীদের নিখুঁত হওয়ার প্রবণতাকে উপমা দিয়ে প্রকাশ করেছে বলেও মানা হয়। একজন শিল্পী নিখুঁত হওয়ার প্রচেষ্টায় যে সমস্ত দৈহিক ও মানসিক বিপর্যয়ের মধ্য দিয়ে যেতে পারে তা এই চলচ্চিত্রে উঠে এসেছে। "একজন শিল্পীর জন্মকে নিনার শৈল্পিক নিখুঁত হতে চাওয়ার মনোভাব এবং এজন্য সে যে মূল্য পরিশোধ করেছে তা কাব্যিক উপমায় ফুটে উঠেছে।"
এই চলচ্চিত্রটি ৬৭তম ভেনিস আন্তর্জাতিক চলচ্চিত্র উৎসবে ২০১০ সালের পহেলা সেপ্টেম্বরে প্রদর্শিত হয়। একই বছরের ৩রা ডিসেম্বর মার্কিন যুক্তরাষ্ট্রে সংক্ষিপ্ত আকারে চলচ্চিত্রটির মুক্তি দেয়া হয়। ১৭ই ডিসেম্বর বিশাল কলোবরে এই চলচ্চিত্রের মুক্তি দেয়া হয়। ২০১১ সালে ২৫শে জানুয়ারি ব্ল্যাক সোয়ান চলচ্চিত্রটি ৫টি ক্যাটাগরিতে একাডেমি পুরস্কারের জন্য মোনীত হয়। নাটালি পোর্টম্যান এই চলচ্চিত্রের জন্য সেই বছর অস্কার পদক অর্জন করেন।
গল্প সংক্ষেপ
পরের দিন নিনা নৃত্যপরিচালককে মূল চরিত্রের জন্য বাছাই করার ব্যাপারে আরেকবার চিন্তা করার অনুরোধ করে। টমাস জোর করে নিনাকে চুমু দিতে চাইলে নিনা তাকে কামড় দিয়ে অফিস থেকে পালিয়ে যায়। সেইদিনই পরবর্তীতে নিনা নৃত্যশিল্পীদের তালিকায় মূল চরিত্রে নিজের নাম দেখতে পেয়ে অবাক হয়ে যায়। নতুন সিজন শুরুর আগের একটি আড়ম্বর অনুষ্ঠানে নিনার নাম ঘোষণা করা হয়। সেই অনুষ্ঠানেই বেথ, যে কিনা পূর্ববর্তী সিজনে প্রধান চরিত্রে রূপদান করেছিল, নিনাকে টমাসের সাথে রাত কাটানোর অভিযোগ আনে। পরের দিন নিনা জানতে পারে, বেথ সেই রাতেই রাস্তায় গাড়ি দুর্ঘটনার শিকার হয়েছে। অবশ্য টমাস মনে করে বেথ স্বেচ্ছায় এই দুর্ঘটনা ঘটিয়েছে।
রিহার্সেলের সময় টমাস নিনাকে একজন নতুন নৃত্যশিল্পী লিলিকে দেখায়। লিলির নৃত্যে টমাস এমন কিছু গুণ পায় যা নিনার মধ্যে ছিলনা। এরই মধ্যে নিনা তার মতোই দেখতে কিছু ডোপেলগ্যাংগার (doppelgänger) তার পিছু নিয়েছে দেখতে পায়, নিনা তার পিঠে কিছু আচড়ানোর দাগ পায়, যার কারণ সে বুঝতে পারেনা। একরাতে নিনা তার মা এরিকার নিষেধ স্বত্ত্বেও লিলির সাথে রাতের খাবার খেতে বাইরে যায়।
লিলি নিনাকে কিছু উত্তেজকমূলক ক্যাপ্সুলের প্রস্তাব দিলে নিনা প্রথমে তা গ্রহণে অস্বীকৃতি জানায়। অবশ্য পরে পাণীয়ের সাথে ক্যাপসুলের পাউডআর মিশিয়ে গ্রহণ করে। নিনা রাতে লিলিকে সাথে নিয়ে দেরীতে বাসায় ফিরলে মায়ের সাথে তার ঝগড়া বাধে। নিনা নিজের রুম ভিতর থেকে বন্ধ করে লিলির সাথে যৌনসম্পর্কে লিপ্ত হয়। পরের দিন সকালে একা ঘুম থেকে উঠে টের পায় সে নাচের ক্লাসের জন্য দেরি করে ফেলেছে। লিংকন সেন্টারে পৌছে সে লিলিকে ব্ল্যাক সোয়ান চরিত্রে নৃত্যরত দেখে।
মূল নৃত্যের দিন নিনাকে তার মা অংশগ্রহণে বাধা দিলেও সে জোর করে লিংকন সেন্টারে যায়। নৃত্য়ের দ্বিতীয় অঙ্কে নিজের কাল্পনিক চিন্তায় তার নৃত্য সহকর্মী তাকে ফেলে দেয়। সাজঘরে ফিরে সে ব্ল্যাক সোয়ানের মেকাপ নিতে গেলে সেখানে লিলির সাথে তার বাকবিতণ্ডা হয়। একপর্যায় লিলি হুট করেই নিনার সদৃশ রূপ নিলে নিনার সাথে তার মারামারি হয়। মারমারির এক সময়ে ভাঙা কাচের টুকরা দিয়ে নিনা তার মতোই দেখতে আরেক নিনাকে হত্যা করে। লাশটি লুকিয়ে রেখে নিনা ব্ল্যাক সোয়ান রূপে মঞ্চে আসে। মঞ্চে নিনা ব্ল্যাক সোয়ান রূপে অনবদ্য নৃত্য উপহার দেয়। ফের সাজঘরে এসে নিনা আবিষ্কার করে, সে মূলতঃ লিলি কিংবা অন্য কাউকে হত্যা করেনি বরং নিজেকেই আঘাত করেছিল। এরপরেও সে হোয়াইট সোয়ান রূপে শেষবারের মতো মঞ্চে উঠে। তার অভূতপূর্ব নৃত্যে দর্শকের দাঁড়িয়ে অভিভাদন জানায়। টমাস, লিলি এবং অন্যনান্য সহকার নৃত্যশিল্পীরা নিনাকে শুভেচ্ছা জানাতে এসে রক্তাক্ত অবস্থায় পায়। জ্ঞান হারানোর আগে নিনা নিজের নৃত্যকে নিখুঁত বলে সন্তষ্টি প্রকাশ করে।
চরিত্রায়ন
এরনোফস্কি ২০০০ সালে ব্যালে নিয়ে চলচ্চিত্র বানানোর ব্যাপারে নাটালি পোর্টম্যানের সাথে আলাপ করেন। সেই সময়ে নাটালি ব্যালে নৃত্যশিল্পী চরিত্রে অভিনয়ে আগ্রহ প্রকাশ করেন।
ব্যালে নৃত্যশিল্পীদের মতো দৈহিক গঠন অর্জনে পোর্টম্যান এবং কুনিস ছয় মাস আগে থেকে ব্যালে নৃত্যের দীক্ষা নেয়া শুরু করেন।  নাটালি পোর্টম্যান দিনে ৫ ঘণ্টা বিভিন্ন ধরনের শারিরীক কসরত করতেন। চলচ্চিত্রায়ন শুরুর কয়েক মাস আগে তিনি কোরিওগ্রাফি ট্রেনিংও নেন।
মঙ্গোল (চলচ্চিত্র)
মঙ্গোল (রুশ ভাসায়: Монгол) ২০০৭ সালে মুক্তিপ্রাপ্ত একটি অর্ধ-ঐতিহাসিক চলচ্চিত্র। তরুণ চেঙ্গিজ খানকে কেন্দ্র করে নির্মীত এই ছবিটি পরিচালনা করেছেন রুশ চলচ্চিত্র পরিচালক সের্গেই বদরফ। চেঙ্গিজ খানের জীবনীর উপর ভিত্তি করে তিনটি চলচ্চিত্র নির্মাণের পরিকল্পনা নিয়েছেন তিনি। এটি ছিল সেই চলচ্চিত্র ত্রয়ীর প্রথম পর্ব।
জার্মানি, কাজাখস্তান, মঙ্গোলিয়া এবং রাশিয়ার বেশ কিছু চলচ্চিত্র স্টুডিওর যৌথ প্রযোজনায় এটি নির্মীত হয়েছে। ছবির অধিকাংশ শুটিং হয়েছে গণচীনের অভ্যন্তরীন মঙ্গোলিয়া (মঙ্গোলদের স্বায়ত্তশাসিত অঞ্চল) অঞ্চল এবং কাজাখস্তানে। ২০০৫ সালের সেপ্টেম্বর থেকে শুরু হয়ে ২০০৬ এর নভেম্বরে শুটিং শেষ হয়েছে। এটি ২০০৭ সালে সেরা বিদেশী ভাষার চলচ্চিত্র ক্ষেত্রটিতে কাজাখস্তান থেকে একাডেমি পুরস্কার মনোনয়ন লাভ করেছিল। কিন্তু অস্ট্রীয় চলচ্চিত্র ডি ফ্যালশারের কাছে হেরে যায়।
আলবার্ট নাইট
আলবার্ট আর্নেস্ট নাইট (Albert Knight; জন্ম: ৮ অক্টোবর, ১৮৭২ - মৃত্যু: ২৫ এপ্রিল, ১৯৪৬) লিচেস্টারে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৪ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে লন্ডন কাউন্টি ও লিচেস্টারশায়ার দলের প্রতিনিধিত্ব করেছেন আলবার্ট নাইট। দলে তিনি মূলতঃ ডানহাতি ব্যাটসম্যান হিসেবে খেলতেন।
কাউন্টি ক্রিকেট
পেশাদারী পর্যায়ে ক্রিকেট খেলেছিলেন আলবার্ট নাইট। ওয়েজেস্টন বয়েজ গ্রামার স্কুলে পড়াশোনা করেছিলেন তিনি। ১৮৯৫ থেকে ১৯১২ সাল অবদি লিচেস্টারশায়ারের পক্ষে খেলেছেন তিনি। কভার পয়েন্ট অঞ্চলে দূর্দান্ত ফিল্ডিং করতেন। তুলনামূলকভাবে দূর্বল দলটির প্রধান ব্যাটিং মেরুদণ্ডের অধিকারী ছিলেন। ঐ সময়কালে ২৯.২৪ গড়ে প্রায় বিশ হাজার রান তুলেছেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণের সুযোগ পেয়েছিলেন আলবার্ট নাইট। ১ জানুয়ারি, ১৯০৪ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১৯০৩-০৪ মৌসুমের অ্যাশেজ সিরিজে স্বাগতিক অস্ট্রেলিয়ার বিপক্ষে তিনটি খেলায় অংশ নিয়েছিলেন।
১৯০৩ সালের শরৎ মৌসুমে পি. এফ. ওয়ার্নারের নেতৃত্বাধীন এমসিসি দলের সদস্যরূপে অস্ট্রেলিয়া গমনের সুযোগ পেয়েছিলেন। পাঁচ টেস্টের ঐ সিরিজে তিনটি টেস্টে অংশ নেন। সিডনিতে সিরিজের চতুর্থ টেস্টে অপরাজিত ৭০ রান তুলেন। ঐ একই মাঠে নিউ সাউথ ওয়েলসের বিপক্ষে ১০৪ রানের মনোরম সেঞ্চুরি করেন। তবে সামগ্রিকভাবে তিনি মনোযোগ আকর্ষণ করতে পারেননি।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ উইজডেন কর্তৃক ১৯০৪ সালে বর্ষসেরা ক্রিকেটারের সম্মাননা লাভ করেছিলেন।
ব্যক্তিগত জীবন
এ খেলায় তার গুরুত্বপূর্ণ অবদান ছিল ১৯০৬ সালে প্রকাশিত ‘দ্য কমপ্লিট ক্রিকেটার’ শীর্ষক গ্রন্থ রচনা করা। স্যার ডেরেক বার্লি তার ‘এ সোশ্যাল হিস্ট্রি অব ইংলিশ ক্রিকেট’ গ্রন্থে পূর্বোক্ত গ্রন্থের কথা উল্লেখ করেছিলেন।
ক্রিকেট খেলা থেকে অবসর গ্রহণের পর আলবার্ট নাইট হাইগেট স্কুলে ক্রিকেট কোচ হিসেবে নিযুক্তি লাভ করেন। সেখানে কাইফিন উইলিয়ামস নামীয় চিত্রকলা শিক্ষক তৈল রঙে তার প্রতিকৃতি অঙ্কন করেছেন।
২৫ এপ্রিল, ১৯৪৬ তারিখে ৭৪ বছর বয়সে মিডলসেক্সের এডমন্টনে আলবার্ট নাইটের দেহাবসান ঘটে।
ঈশ্বরদী বিমানবন্দর
ঈশ্বরদী বিমানবন্দর বাংলাদেশের একটি বিমানবন্দর। বিমানবন্দরটি নাটোর জেলার লালপুর উপজেলার ঈশ্বরদী ইউনিয়ন অবস্থিত  । বিমান বাংলাদেশ এয়ারলাইন্স ১৯৯৬ সাল পর্যন্ত নিয়মিত এই বিমানবন্দরে নিয়মিত ফ্লাইট পরিচালনা করতো। ১৮ নভেম্বর ২০১৩ তারিখে ইউনাইটেড এয়ারওয়েজ এই বিমানবন্দর থেকে বিমান পরিচালনা শুরু করে। প্রায় ১৭ বছর পরে বাণিজ্যিক বিমান চলাচল শুরু হলেও তা ২০১৪ সালের মাঝামাঝি সময় পরে বন্ধ করে দেয়া হয়।
ইতিহাস
দ্বিতীয় বিশ্বযুদ্ধের সময় এই বিমান বন্দরটি হিজলি বেজ এলাকা নামে পরিচিত ছিল। ১৯৪৫ সালের ফেব্রুয়ারির ৮-২৪ তারিখ পর্যন্ত যুক্তরাষ্ট্রের সামরিক বিমান বাহিনীর বিশতম বোমারু বাহিনী এই বিমানবন্দরটি ব্যবহার করেছিল । পরে তারা এখান থেকে মারিয়ানা দ্বীপপুঞ্জের উদ্দেশ্যে ছোট ছোট দলে বিভক্ত হয়ে চলে যায়।
নির্ধারিত গন্তব্যসূচী
বর্তমানে কোনো যাত্রীবাহী বিমান চলাচল করে না।
২৭০
২৭০ গ্রেগরীয় বর্ষপঞ্জির একটি সাধারণ বছর।
সুশীল দাশগুপ্ত
সুশীল দাশগুপ্ত (১০ জুলাই, ১৯০৬ ― ১১ সেপ্টেম্বর, ১৯৪৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনে অগ্নিযুগের এক বিপ্লবী। "যুগান্তর দলের" সদস্য হয়ে দেশের স্বাধীনতার জন্য  আন্দামান ও নিকোবর দ্বীপপুঞ্জের  সেলুলার জেলে  দীর্ঘদিন বৃটিশ শাসকের  সীমাহীন অকথ্য অত্যাচার সহ্য করেও শেষে শহীদ হন দেশবাসীর হাতে বীভৎস সাম্প্রদায়িক দাঙ্গায়।
জন্ম
সুশীল দাশগুপ্তর জন্ম ১৯০৬ খ্রিস্টাব্দের ১০ ই জুলাই বৃটিশ ভারতের অধুনা বাংলাদেশের বরিশালে । তিনি ছাত্রাবস্থাতেই বিপ্লবী দলে যুক্ত হয়ে যান।
বিপ্লবী কর্মকাণ্ড
গুপ্ত সংগঠন " যুগান্তর বিপ্লবী দলের" সদস্য হন। ছোটবেলা থেকেই সুশীল বেশ সাহসী ও ডানপিটে ছিলেন। সেকারণে অচিরেই নেতাদের নজরে আসেন। এদিকে দলে অস্ত্র সংগ্রহ করার জন্য অর্থের প্রয়োজন। সরকারের টাকা লুঠ করার দায়িত্ব বর্তায় তার উপর। ১৯২৯ খ্রিস্টাব্দের মার্চ মাসে একদিন দলবল নিয়ে হানা দেন পুঁটিয়া ডাকঘরের জন্য আসা এক মেলভ্যানে। কিন্তু সেদিন ভ্যান রক্ষীর সংখ্যা ছিল অনেক। সংঘর্ষে আহত হয়ে ধরা পড়ে যান। বিচারে দশ বছরের কারাদণ্ড হয় এবং বন্দী হন মেদিনীপুর জেলে। ওই জেলে সেসময় বন্দি ছিলেন বিপ্লবী দীনেশ মজুমদার। বছর খানেকের মধ্যে ৮ই ফেব্রুয়ারি ১৯৩২ খ্রিস্টাব্দে জেলের প্রাচীর ডিঙিয়ে পালালেন দীনেশ মজুমদার এবং সাথে সুশীল ও শচীন করগুপ্ত। আট মাস পর ধরা পড়লে দীনেশ মজুমদার ফাঁসির মঞ্চে শহীদ হন ১৯৩৪ খ্রিস্টাব্দের ৯ ই জুলাই দীর্ঘ বিচারের পর। ছাব্বিশ বৎসর বছরের সুশীল ও শচীনের ঠাঁই হয় প্রথমে মান্দালয় ও পরে ১৯৩২ খ্রিস্টাব্দের ১৭ আগস্ট  আন্দামান ও নিকোবর দ্বীপপুঞ্জের  সেলুলার জেলে। সেলুলার জেলের দীর্ঘ সময়ের  স্কটিশ জেলার ডেভিড বেরির মদতে  চলল অকথ্য অমানবিক অত্যাচার। কাট ফাটা রোদ্দুরে অসহ্য গরমে নারকেল ছাড়িয়ে তার ছোবড়া হতে দড়ি তৈরি করা আর নারকেল থেকে তেল বের করা ― ছিল সুশীল দাশগুপ্তর কাজ। এর উপর জেল কুঠুরির অতি ক্ষুদ্র অস্বাস্থ্যকর পরিবেশের পরিসরে চলত পাশবিক অত্যাচার। শেষে বন্দিদের সাথে ভালো ব্যবহার, শৌচাগার, পানীয় জল ও খাদ্যের দাবিতে ১৯৩৩ খ্রিস্টাব্দের জানুয়ারি মাসে অনশন শুরু করেন সুশীল এবং ধীরে ধীরে গণ-অনশনে পরিণত হয়। পরে অত্যাচারের কবলে পড়ে  জোর করে দুধ খাওয়ানোর চেষ্টায় দুধের মিশ্রণ ফুসফুসে আটকে মারা যান বিপ্লবী  মহাবীর সিং, বিপ্লবী মোহিতমোহন মৈত্র, বিপ্লবী মোহনকিশোর নমোদাস। পঁয়তাল্লিশ দিনের অনশনে আবাসিকদের দাবি কিছুটা মানলেও,আবারও ১৯৩৭ খ্রিস্টাব্দে শুরু হয় অত্যাচার ও বন্দীদের অনশন। এদিকে মানবাধিকার লঙ্ঘনের প্রতিবাদে মহাত্মা গান্ধী এবং রবীন্দ্রনাথ ঠাকুর তৎকালীন ভাইসরয়ের কাছে একযোগে প্রতিবাদ জানালে বৃটিশ সরকার সেলুলার জেল বন্ধ করার সিদ্ধান্ত নেয় এবং বন্দীদের মূল ভূখণ্ডে নিজেদের প্রদেশের জেলে ফিরিয়ে আনে। সেই সূত্রে সুশীল দাশগুপ্ত ১৯৩৮ খ্রিস্টাব্দের ১৮ই জানুয়ারি প্রেসিডেন্সি জেলে আসেন এবং ১৯৪৩ খ্রিস্টাব্দের প্রথমদিকে মুক্তি পান। ১৯৪৬ খ্রিস্টাব্দের কলকাতা ও নোয়াখালীর সাম্প্রদায়িক  দাঙ্গায়  মহাত্মা গান্ধীর আবেদনে সশস্ত্র সংগ্রামীর মত দাঙ্গা পীড়িত এলাকায় শান্তি স্থাপনে ঘুরতে থাকেন। কিন্তু পুনরায় স্বাধীনতা লাভের ঠিক এক মাস পরই ১৯৪৭ খ্রিস্টাব্দের ১১ই সেপ্টেম্বর কলকাতার পার্ক সার্কাস এলাকায় সাম্প্রদায়িক দাঙ্গায় ধর্মোন্মাদ মানুষের চপারের আঘাতে নিরস্ত্র বিপ্লবী সুশীল দাশগুপ্ত  প্রাণ হারান রাজপথেই।
লগাম
লগাম মধ্য-পশ্চিম নেপালের ভেরী অঞ্চলের সুর্খেত জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এই সমিতিতে ৬৪৭টি পৃথক পরিবারে বাস করা মোট জনসংখ্যা ছিলো ৩৮৩৯ জন।
ভীমকুণ্ড
ভীমকুণ্ড মধ্যপ্রদেশের একটি প্রাকৃতিক জলাধার ও পবিত্র স্থান যা ছতরপুর জেলায় অবস্থিত। এটি ছতরপুর থেকে প্রায় ৮০ কিমি দূরত্বে অবস্থিত। এই কুণ্ডের জল চমকপ্রদভাবে নীল রঙের। এই কুণ্ডের গভীরতা অসীম বলে বিশ্বাস করা হয়। স্থানীয়রা বলছেন, ভীমকুণ্ডের জলস্তর ২০০৪ সালে যখন সুনামি আঘাত হানে তখন প্রায় ৩০ মিটার পর্যন্ত বেড়ে যায়।
মহাভারতে ভীমকুণ্ড সম্পর্কে উল্লেখ
হিন্দু মহাকাব্য মহাভারতে পাণ্ডবদের বর্ণনায় ভীমকুণ্ডের উল্লেখ করা হয়েছে। দ্রৌপদী তপ্ত সূর্যের কারণে ক্লান্তি ও তৃষ্ণার্ত বোধ করলে; পাণ্ডবগণের মধ্যে বেশি শক্তিধর ভীম তার গদা দ্বারা মাটিতে আঘাত করে এবং জল বের হওয়া শুরু হয় ও এভাবে এই জলাধারটির উৎপত্তি হয়।
এই কুণ্ডটি একটি ভূগর্ভস্থ গুহার মধ্যে ও গুহার মুখ থেকে প্রায় ৩০ মিটার ভেতরে অবস্থিত। প্রবেশদ্বারের বামে একটি ছোট শিবলিঙ্গ আছে; কিন্তু এখানে সত্যিই বিস্ময়কর ব্যাপার হল, গুহার ছাদে কুণ্ডের ঠিক উপরে একটি ছোট খোলের মতো গর্ত আছে, কারণ হিসেবে বিশ্বাস করা হয় যে এই স্থানটি ভীমের গাদা দিয়ে আঘাত করার ফলে হয়েছে। এই জলাধারটির গভীরতা অসীম বলে বিশ্বাস করা হয়।
জলাধারটির চমকপ্রদ নীল জল ও লাল পাথরের দেওয়াল মিলে বৈপরীত্যের সুন্দর উদাহরণের সৃষ্টি করেছে। এর চার পাশে আরও কিছু গুহা রয়েছে কিন্তু গুহাগুলোর কোথায় যাচ্ছে তার সন্ধান কোনও যথেষ্ট সাহসী দিতে পারেননি। এ কারণে এটিকে রহস্যময় ও উত্তেজনাপূর্ণ মনে করা হয়; এবং মহাকাব্যে বর্ণিত ধারণায় লোক বিশ্বাস করে।
কুণ্ড সম্পর্কে অন্যান্য কিংবদন্তি
আরেকটি কিংবদন্তি আছে যে, ঋষি নারদ ভক্তিভরে প্রভু বিষ্ণুর প্রশংসায় গন্ধর্ব গানের (স্বর্গীয় গান) সাধনা করেছিলেন। তার ভক্তিতে প্রভু বিষ্ণু প্রসন্ন হয়ে এই কুণ্ডটিতে আবির্ভূত হন; এবং বিষ্ণুর নীল রঙের কারণে কুণ্ডের জল নীল রঙে পরিণত হয়। বলা বাহুল্য, এই জলাধারটি নীলকুণ্ড ও ঋষির নামানুসারে নারদকুণ্ড নামেও পরিচিত।
ডোরেমন ল্যান্ড
ডোরেমন ল্যান্ড হলো অ্যানিমে এবং মাঙ্গা সিরিজ ডোরেমন ভিত্তিক একটি স্প্যানিশ গেম শো। এই শোটি ষাট ডেসিবেল, লুক ইন্টারন্যাশনাল ও টার্নেক দ্বারা নিৰ্মিত। শোটি প্রতি শুক্রবার রাত ১১ টায় বোয়িং চ্যানেলে প্রচারিত হতো।
ইতিহাস
২০১৪ সালে দ্বিতীয় কোয়ার্টারে স্পেন মিডিয়া দুটি উপায়ে ডোরেমন ল্যান্ড খেলোয়াড়দের আকৃষ্ট করেছিল:
পাবলো পেরেজ
পাবলো পেরেজ (জন্ম ১০ আগস্ট ১৯৮৫) একজন আর্জেন্টাইন ফুটবলার যিনি বোকা জুনিয়র্সের সেন্টার মিডফিল্ডার হিসেবে খেলেন।
ক্লাব ক্যারিয়ার
পেরেজ নেউওয়েলস ওল্ড বয়েজ স্নাতক সম্পন্ন করেন এবং ২০০৬ সালের ২ ডিসেম্বর ক্লাবের হয়ে অভিষেক হয়, গোডোয় ক্রুজের সাথে ম্যাচটি ২-২ গোলে ড্র হয়। একই বছরের ২৬ শে মে'তে পেশাদার ফুটবলে প্রথম ড্র করেন, ম্যাচে তার হ্যাট্রিকের সুবাদে এসতাদিয়েন্তেসের বিপক্ষে ৪-৪ গোলে ড্র করে তার দল।
২০০৯ সালের ৩১ জুলাইয়ে পেরেজ ইকুয়েডোরের ক্লাব এমলেকে লোনে যোগ দেয়। পুরো মৌসুম খেলে ১৭ ই ডিসেম্বরে এসপোলির বিপক্ষে একটি গোল দেন, ঘরের মাঠে ম্যাচটিতে ৪-০ গোলে জয় পায় দল। ২০১০ সালের ১২ জুলাইয়ে পেরেজ লোনে ইউনিয়ন দ্যা সান্টা ফে ক্লাবে যোগ দেয়। একটি মাত্র মৌসুম খেলে ৩১ ম্যাচে ৩ টি গোল করেন, এরপর  নেউওয়েলসে ফিরে যান। নেউওয়েলসে ফিরে ১ম মৌসুমে ৮ টি গোল দেয় এবং পুরো ২ মৌসুম দলের হয়ে নিয়মিত খেলেন। এছাড়াও ২০১৩ সালের টোরেনোও কাপ অর্জন করেন।
২০১৪ সালের ৮ জানুয়ারিতে পেরেজ লা লিগার ক্লাব মালাগাতে সাড়ে ৩ বছরের চুক্তিতে যোগ দেয়। ১৭ তারিখে সামুর বদলি হিসেবে অভিষেক হয়, ভালেনসিয়ার বিপক্ষে ম্যাচটি গোলশূন্য ড্র হয়। ২০১৫ সালের ১ সেপ্টেম্বরে বোকা জুনিয়র্সে ২০১৯ সাল পর্যন্ত মেয়াদে যোগ দেয়।
আন্তর্জাতিক ক্যারিয়ার
পেরেজ ২০১৮ সালের মার্চে আর্জেন্টিনার জাতীয় দলে ডাক পান। ২৭ মার্চে স্পেনের বিপক্ষে বদলি হিসেবে নেমে অভিষেক হয়। মে'তে বিশ্বকাপের জন্য আর্জেন্টিনার ৩৫ সদস্যর দলে ডাক পায়।
ইউনিকোডে সিলেটি নাগরি লিপি
ইউনিকোডে ছিলটি নাগরী লিপি হচ্ছে বাংলাদেশের সিলেটের এবং ভারতের আসাম রাজ্যের কিছু অংশে প্রচলিত সিলেটি ভাষা লেখার জন্য ছিলটি নাগরী বর্ণমালা সমন্বিত একটি ইউনিকোড ব্লক।
ইতিহাস
নিম্নলিখিত ইউনিকোড-সম্পর্কিত তথ্যে ছিলটি নাগরী ব্যবহারের উদ্দেশ্য এবং বর্ণসমূহের বিশেষ অবস্থা বিধৃত হয়েছে:
স্টোনওয়াল দাঙ্গা
thumb|upright=1.5|ফ্রিল্যান্স ফটোগ্রাফার জোসেফ অ্যামব্রোসিনি কর্তৃক দাঙ্গার প্রথম রাতে তোলা একমাত্র পরিচিত ছবি, যাতে দেখা যায় সমকামী যুবকরা পুলিশের সাথে ঝগড়া করছে। স্টোনওয়াল দাঙ্গা (Stonewall riots) সমকামিতার ইতিহাসে একটি গুরুত্বপূর্ণ ঘটনা। নিউ ইয়র্ক সিটির গ্রীনউইচ গ্রামের ক্রিস্টপার রোডের ৫১-৫৩ নাম্বারে স্টোনওয়াল ইন নামে একটা রেস্তরা সমকামীদের আড্ডা দেয়ার স্থান হিসেবে পরিচিত ছিলো বহুদিন ধরেই। ষাট-সত্তুরের দশকে পুলিশ এ ধরনের গে বার গুলোতে হঠাৎ করেই হামলা চালাতো। এ ধরনের বারে এসে পুলিশ সমকামীদের উপর চড়াও হয়ে গণহারে এ্যারেস্ট করে গাড়িতে তুলে নিয়ে যেত। আর সে সময় সমকামীদের পক্ষে তেমন কোন আইন ছিলো না।
১৯৬৯ সালের ২৮শে জুন পুলিশ খুব স্বাভাবিক নিয়মেই গ্রীন উইচের গ্রামের গে-বারটিতে হানা দেয়। কিন্তু সেদিন পুলিশ বারটিতে হানা দিলে সেখানকার লোকেরা অন্য সব সময়ের মতো পিছু না হটে সরাসরি পুলিশের সাথে সম্মুখ- লড়াইয়ে লিপ্ত হয়। থালা বাসন, গ্লাস, বোতল – যার সামনে যা কিছু ছিলো তাই নিয়েই পুলিশের মোকাবেলা শুরু করলো। একটা পর্যায়ে সব পুলিশদের রেস্তরার ভিতরে আবদ্ধ করে ফেলে বাইরে থেকে তালা লাগিয়ে দেয়। সেই পুলিশদের উদ্ধার করতে আরো নিরাপত্তারক্ষীদের পাঠানো হয়। কিন্তু তারা আবদ্ধ সহকর্মীদের দুরবস্থা দেখা ছাড়া খুব একটা সুবিধা করতে পারেলেননা না। জনগণ ততক্ষণে রেস্তরার আশে পাশের রাস্তাগুলো দখল করে নিলো। পুলিশদের ওভাবেই আবদ্ধ করে রেখে দিনভর আর রাত জুড়ে দাঙ্গা চলতে থাকে।
এর পরদিন সমকামীদের সমর্থনে গ্রীনউইচ গ্রামের আশে পাশ থেকে আরো বহু লোক এবং সংগঠন এগিয়ে আসে। পুলিশদের উদ্দেশ্য পাথর ছোঁড়া থেকে আগুন জ্বালানো, পোড়ানো – কোন কিছুই বাদ যায় নি। প্রায় চারশ পুলিশএর সাথে যুদ্ধ করছিলো প্রায় দু হাজার সমকামী।
পরবর্তি প্রভাব
স্টোনওয়াল ইন-এর প্রভাব পরবর্তি কালের আমেরিকান রাজনীতিতে ব্যাপক ভাবে পড়েছিলো। নিউ ইয়র্কের মেয়র জন লিন্ডসের প্রেসিডেন্টশিয়াল ক্যম্পেইনের সামনে সমকামীরা দল বেঁধে বিক্ষোভ প্রদর্শন করে। তাদের আন্দোলনের মুখে মেয়র পুলিশকে নির্দেশ দিতে বাধ্য হন – সমকামী বারে হানা দিয়ে লোকজনকে গ্রেপ্তার এবং হেনস্তা না করতে। সংখ্যালঘু যৌনপ্রবৃত্তির কারণে সমকামীরা রাষ্ট্রীয়ভাবে যে নিপীড়নের স্বীকার হচ্ছিলেন, তা থেকে মুক্তির পথে এগুতে পারলেন তারা। এই দিনটিকে স্মরণ করে সমকামী অধিকার কর্মীরা প্রতি বছর গৌরব পদযাত্রায় অংশ নিয়ে থাকেন।
ব্রুনা আবদুল্লাহ
জীবনী
ব্রুনা আবদুল্লাহ ব্রাজিলের পোর্তো আলেগ্রেতে জন্মগ্রহণ করেন। তার বাবা ছিলেন লেবানিজ বংশোদ্ভূত ও মা ছিলেন ইতালীয়-পর্তুগিজ বংশোদ্ভূত। তিনি পর্যটক হিসেবে ভারতে আসলেও মুম্বাইয়ে তিনি তার কর্মজীবন গড়ে তোলেন। তিনি ইন্দাসিন্ড ব্যাংক, রিবক, ফিয়ামা ডি উইলসের বিজ্ঞাপনচিত্রে কাজ করেছেন।
তার অভিনীত প্রথম ভিডিওটি ছিল শেখর সুমনের মেরে গাম কে দায়ারে মেঁ অ্যালবামের অন্তর্গত। ২০০৭ সালে মুক্তিপ্রাপ্ত অনুভব সিনহার ক্যাশ চলচ্চিত্রে রেহেম কারে গাবে আইটেম গার্ল হিসেবে উপস্থিত হয়েছিলেন। ২০১০ সালে তার অভিনীত আই হেট লাভ স্টোরিজ মুক্তি পায়। ২০১১ সালে মুক্তিপ্রাপ্ত দেশি বয়েজ চলচ্চিত্রে তিনি আবারো আইটেম গার্ল হিসেবে কাজ করেছিলেন। ২০১২ সালে মুক্তিপ্রাপ্ত তামিল ভাষার চলচ্চিত্র বিল্লা ২ এ অভিনয় করেন তিনি।
২০১৩ সালে মুক্তিপ্রাপ্ত গ্রান্ড মাস্তি চলচ্চিত্রে মেরি চরিত্রে অভিনয় করেছিলেন তিনি। ২০১৪ সালে তার অভিনীত চলচ্চিত্র জয় হো মুক্তি পায়। ২০১৬ সালে তার অভিনীত চলচ্চিত্র মাস্তিজাদে ও ইয়ে তো টু মাচ হো গ্যায়া মুক্তি পায়। ২০১৮ সালে মুক্তিপ্রাপ্ত উড়ানছু চলচ্চিত্রে তিনি জুলিয়া চরিত্রে অভিনয় করেছিলেন।
বড় পর্দার পাশাপাশি তাকে দেখা গিয়েছে ড্যান্সিং কুইন, খাত্রোঁ কে খিলাড়ি ২, নাচ বলিয়ে ৬ ও কমেডি ক্লাসেস অনুষ্ঠানে। ২০১৮ সালের ২৫ জুলাই তার সাথে তার স্কটিশ প্রেমিকের বাগদান সম্পন্ন হয়। তারা ২০১৯ সালের মে মাসে বিবাহবন্ধনে আবদ্ধ হন। ২০১৯ সালের ৩১ আগস্ট তাদের একটি কন্যাসন্তানের জন্ম হয়।
গিনির ইতিহাস
আধুনিক গিনি (ফরাসি: Guinée, গিনে) ১৯৫৮ সাল পর্যন্ত তার অস্তিত্ব লাভ করতে পারেনি। তবে সুদূর ইউরোপীয় উপনিবেশিকরণের আগেও এই অঞ্চলের ইতিহাস প্রসারিত হয়েছে। গিনির বর্তমান সীমাগুলি ঔপনিবেশিক সময়কালে বার্লিন সম্মেলন (১৮৮৪-১৮৮৫) এবং ফরাসিদের দ্বারা নির্ধারিত হয়েছিল, যারা ১৯৫৮ সাল পর্যন্ত গিনি শাসন করেছিল।
পশ্চিম আফ্রিকান সাম্রাজ্য
আজকের গিনি বৃহত্তর পশ্চিম আফ্রিকান সাম্রাজ্যের সীমানায় ছিল। বিশ্বাস করা হয় ঘানা সাম্রাজ্য এর মধ্যে প্রথম, যেটি বাণিজ্যে সমৃদ্ধি লাভ করেছিল কিন্তু পরবর্তীতে সংকুচিত হয় এবং চূড়ান্তভাবে আলমোরাভিডের বৈরী প্রভাবের কারণে ধ্বংস হয়েছিল। এই সময়েই এই অঞ্চলে ইসলাম ধর্মের প্রথম আগমন ঘটে।
মাহবুবুর রশীদ
alt=তার সাক্ষরযুক্ত ১০ টাকার মূল্যমানের একটি পাকিস্তানি হজ নোট।|থাম্ব|তার সাক্ষরযুক্ত ১০ টাকার মূল্যমানের একটি পাকিস্তানি হজ নোট। মাহবুবুর রশীদ ছিলেন পাকিস্তানের একজন বাঙালি ব্যাংকার, যিনি ১৯৬৭ থেকে ১৯৭১ সাল পর্যন্ত স্টেট ব্যাংক অব পাকিস্তানের চতুর্থ গভর্নর হিসেবে দায়িত্ব পালন করেছেন।
গিনির ইতিহাস
পশ্চিম আফ্রিকান সাম্রাজ্য
পশ্চিম আফ্রিকান সাম্রাজ্যের মধ্যে সবচেয়ে সফল ছিল সোংহাই সাম্রাজ্য, প্রায় ১৪৬০ সাল থেকে এই সাম্রাজ্যের ক্ষমতা প্রসারিত হতে শুরু করে এবং অবশেষে রাজ্যক্ষেত্র এবং সম্পদ উভয়ে মালি সাম্রাজ্যকে অতিক্রম করে। ১৫৮২ সালে আসকিয়া দাউদের মৃত্যুর পর উত্তরাধিকার নিয়ে গৃহযুদ্ধ শুরু না হওয়া পর্যন্ত এই সাম্রাজ্যের সমৃদ্ধি অব্যাহত থাকে। মাত্র ৩ বছর পর টন্ডিবি যুদ্ধে মরক্কো  থেকে আসা আক্রমণকারীদের কাছে দুর্বল সাম্রাজ্যের পতন ঘটে।  মরক্কানরা কার্যকরভাবে রাজ্য শাসন করতে অক্ষম প্রমাণিত হলে এটি অনেকগুলো ছোট রাজ্যে বিভক্ত হয়ে পড়ে।
গিনির রাজ্যসমূহ
প্রধান পশ্চিম আফ্রিকান সাম্রাজ্যের পতনের পর, বিভিন্ন রাজ্য বিদ্যমান ছিল, তাই বর্তমানকালের গিনি।
ফুতা জ্যালন
ফুলানি মুসলমানরা মধ্য গিনির ফুতা জ্যালনে স্থানান্তরিত হন এবং ১৭৩৫ থেকে ১৮৯৮ সাল পর্যন্ত একটি লিখিত সংবিধান ও বিকল্প শাসকদের নিয়ে একটি ইসলামিক রাষ্ট্র প্রতিষ্ঠা করেন।
ওয়াসুলু সাম্রাজ্য
ওয়াসুলু সাম্রাজ্য ছিল সামোরি ট্যুরের নেতৃত্বে পরিচালিত একটি স্বল্পস্থায়ী (১৮৭৮-১৮৯৮) সাম্রাজ্য, যা এখন উচ্চতর গিনি এবং দক্ষিণ-পশ্চিম মালি (ওয়াসুলু)। এটি ফরাসিদের দ্বারা জয় হওয়ার আগে আইভরি কোস্টে স্থানান্তরিত হয়।
ঔপনিবেশিক যুগ
দাস বাণিজ্য ১৬ শতকে ইউরোপীয় ঔপনিবেশিকদের সঙ্গে গিনির উপকূলীয় অঞ্চলে আসে। দাসত্ব সবসময় দৈনন্দিন জীবনের অংশ ছিল কিন্তু ক্রীতদাসদের অন্য কোথাও কাজ করার জন্য রপ্তানি করা শুরু হয় এই ত্রিজাতিয় বাণিজ্যের জন্য।
ঊনবিংশ শতাব্দীর মাঝামাঝি সময়ে এই এলাকায় ফরাসি সামরিক অনুপ্রবেশের মাধ্যমে গিনির ঔপনিবেশিক যুগ শুরু হয়। ১৮৯৮ সালে ওয়াসুলু রাজ্যের মনসা (সম্রাট) এবং মালিঙ্কে বংশোদ্ভূত নেতা, সামোরি ট্যুরের পরাজয়ের পর আজকের গিনি এবং এর সংলগ্ন এলাকায় ফরাসি আধিপত্য নিশ্চিত হয়।
ফরাসি গিনি হিসেবে, এটি ১৮৯৫ সালে ফরাসি পশ্চিম আফ্রিকা ফেডারেশনের অংশ হয়ে ওঠে। ১৯ শতকের শেষের দিকে এবং বিংশ শতাব্দীর শুরুতে সিয়েরা লিওনের জন্য ব্রিটিশদের সাথে, গিনি উপনিবেশ (বর্তমানে গিনি-বিসাউ) এবং লাইবেরিয়ার জন্য পর্তুগীজের সঙ্গে ফ্রান্স গিনির বর্তমান সীমানা সমঝোতা করে। ফরাসিদের অধীনে দেশটি ফরাসি পশ্চিম আফ্রিকার মধ্যে গিনি অঞ্চল হিসেবে গড়ে ওঠে এবং ডাকারের একজন গভর্নর জেনারেল রেসিডেন্ট দ্বারা পরিচালিত হয়। লেফটেন্যান্ট গভর্নররা গিনি সহ স্বতন্ত্র উপনিবেশ পরিচালনা করেন।
স্বাধীনতা লাভ (১৯৫৮)
১৯৫৮ সালে, ফরাসি চতুর্থ প্রজাতন্ত্র, রাজনৈতিক অস্থিরতা এবং তার উপনিবেশ, বিশেষ করে ইন্দোচীন এবং আলজেরিয়া পরিচালনায় ব্যর্থতার কারণে পতিত হয়। একটি পঞ্চম প্রজাতন্ত্রের প্রতিষ্ঠা ফরাসি জনগণ দ্বারা সমর্থিত হয়। তবে ৮ আগস্ট ১৯৫৮ তারিখে ফরাসি প্রেসিডেন্ট চার্লস ডি গল পরিষ্কার করেন যে, ফ্রান্সের উপনিবেশকে একটি নতুন ফরাসি সম্প্রদায়ের আরো স্বায়ত্তশাসন এবং ২৮ সেপ্টেম্বর ১৯৫৮ এ আয়োজিত গণভোটের মাধ্যমে তাৎক্ষণিক স্বাধীনতার মধ্যে একটি বেছে নিতে হবে।
অন্যান্য ফরাসি উপনিবেশগুলো স্বায়ত্তশাসনকে বেছে নেয়। আহমেদ সেকু ট্যুরে-এর নেতৃত্বে ডেমোক্রেটিক পার্টি অফ গিনি (পিডিজি) ১৯৫৮ সালের আঞ্চলিক নির্বাচনে ৬০টি আসনের মধ্যে ৫৬টি আসনে জয়লাভ করে। ২ অক্টোবর, ১৯৫৮ তারিখে নতুন জাতির প্রথম নেতা হিসেবে সেকু ট্যুরেকে নিয়ে গিনি নিজেকে একটি সার্বভৌম এবং স্বাধীন প্রজাতন্ত্র হিসেবে স্বাধীনতা ঘোষণা করে।
সেকু ট্যুরে-এর শাসন (১৯৫৮-১৯৮৪)
নব্য ঔপনিবেশিক নিয়ন্ত্রণ প্রত্যাখ্যানের জন্য, গিনি আফ্রিকান রাষ্ট্রগুলোর মধ্যে একটি বিশেষ স্থান দখল করে । তবে ট্যুরের শাসন ক্রমবর্ধমানভাবে আরো দমনমূলকভাবে বৃদ্ধি পায়। ফরাসি সহায়তা অস্বীকার করে গিনি সোভিয়েত ইউনিয়ন এবং গণপ্রজাতন্ত্রী চীনের সঙ্গে ঋণ এবং অর্থনৈতিক ও বাণিজ্য চুক্তি করে। ট্যুরের শাসনামলে যখন এটি সোভিয়েত গোষ্ঠীর একটি পূর্ণ অর্থনৈতিক অংশীদার হতে ব্যর্থ হয়, তখন গিনি পুঁজি ও প্রযুক্তিগত সহায়তার জন্য ফ্রান্স এবং অন্যান্য পশ্চিমা দেশগুলোর দিকে ঝুঁকে পড়ে। যাহোক, ট্যুরের অনিশ্চিত অর্থনৈতিক নেতৃত্বের অধীনে সম্ভাব্য ধনী দেশটি সমৃদ্ধ হতে পারেনি।
লানসানা কঁতে-এর শাসন (১৯৮৪-২০০৮)
প্রেসিডেন্ট সেকু ট্যুরে-এর অধীনে ২৫ বছরেরও বেশি সময় ধরে গিনি একটি মাত্র দল পিডিজি দ্বারা শাসিত রাষ্ট্র ছিল। ১৯৮৪ সালের এপ্রিল মাসে ট্যুরে-এর মৃত্যুর পর লানসানা কঁতে-এর নেতৃত্বে একটি সামরিক দল পিডিজি এবং সংশ্লিষ্ট সকল বিপ্লবী কমিটি বিলুপ্ত করে এবং জাতীয় পুনরুদ্ধারের জন্য সামরিক কমিটি (কমিটে মিলিটেয়ার দে রিড্রেসেমেন্ট ন্যাশনাল; সিএমআরএন) তাদের স্থলাভিষিক্ত করে। ১৯৯১ সালে একটি নতুন সংবিধান বেসামরিক শাসনে রূপান্তর হতে শুরু করে। এটি একটি বেসামরিক রাষ্ট্রপতি এবং একটি ইউনিক্যামেরাল আইনসভা, জাতীয় সংসদ প্রদান করে; রাষ্ট্রপতি এবং আইন প্রণেতা উভয়কেই পাঁচ বছরের মেয়াদের জন্য সার্বজনীন ভোটাধিকার দ্বারা নির্বাচিত হওয়ার কথা ছিল। রাজনৈতিক দল ১৯৯২ সালে বৈধ করা হয় এবং গিনির প্রথম বহুদলীয় নির্বাচন ১৯৯৩ সালে অনুষ্ঠিত হয়, যেখানে কঁতে রাষ্ট্রপতি নির্বাচিত হন। কঁতে ১৯৯৮ এবং ২০০৩ সালে পুনঃর্নির্বাচিত হন। ২০০১ সালের একটি জাতীয় গণভোটে সংবিধান সংশোধন করে রাষ্ট্রপতির মেয়াদ পাঁচ থেকে সাত বছর পর্যন্ত বাড়ানোর জন্য সংবিধান সংশোধন করা হয়।
কঁতে-এর মৃত্যু এবং ২০০৮ সালের অভ্যুত্থান
২৩ ডিসেম্বর, ২০০৮ তারিখ ভোরে, দীর্ঘ অসুস্থতার পর প্রেসিডেন্ট কঁতে-এর মৃত্যুর সংবাদ জাতীয় টেলিভিশনে ঘোষণা করা হয়। গিনির সংবিধান অনুযায়ী, ৬০ দিনের মধ্যে রাষ্ট্রপতি নির্বাচনের মাধ্যমে জাতীয় সংসদের স্পিকার আবুবকর সোমপার বাধ্যতামূলকভাবে রাষ্ট্রপ্রধান হিসেবে ক্ষমতা গ্রহণ  করেন। টেলিভিশনে সোমপারের পাশে প্রধানমন্ত্রী আহমেদ তিদিয়ান সুয়ারে এবং সামরিক প্রধান জেনারেল ডায়রা কামারা রাষ্ট্রপতি পদ শূন্যতার এবং সোম্পারকে অন্তর্বর্তীকালীন রাষ্ট্রপতি হিসেবে নিয়োগের জন্য সুপ্রিম কোর্টের রায় ঘোষণা করার অনুরোধ জানান।
২০১৩ সালের বিক্ষোভ
বিক্ষোভের সময় নয়জন নিহত হয় এবং প্রায় ২২০ জন আহত হয়। নিরাপত্তা বাহিনী বিক্ষোভকারীদের উপর সরাসরি গুলি ব্যবহার করে যা অনেক মৃত্যু এবং আঘাতের জন্য দায়ী ছিল। রাজনৈতিক সহিংসতাটি ফুলা এবং মাল্লিঙ্কে জনগণের মধ্যে আন্তঃজাতিগত সংঘর্ষের সৃষ্টি করে, যা প্রেসিডেন্ট কঁতে-এর সমর্থনের ভিত্তি গঠন করে।  ২৬ মার্চ, ২০১৩ তারিখে বিরোধী দল আসন্ন ১২ মে-এর নির্বাচন নিয়ে সরকারের সাথে সমঝোতা থেকে সরে আসে। বিরোধীদল দাবি করে যে, সরকার তাদের সম্মান করেনি এবং তারা কোন প্রতিশ্রুতি পালন করেনি। এর ফলে গিনির রাস্তায় আরো বিক্ষোভ এবং যুদ্ধ সৃষ্টি হয়।
২০১৪ সালের ইবোলা প্রাদুর্ভাব
২০১৪ সালের জুলাই মাসের শুরুতে গিনি ইতিহাসের সবচেয়ে ভয়াবহ ইবোলা মহামারীর শিকার হয়, যা দ্রুত প্রতিবেশী দেশ লাইবেরিয়া এবং সিয়েরা লিওনে ছড়িয়ে পড়ে।
গিনি প্রথম ২০১৫ সালের ডিসেম্বর মহামারী সমাপ্তির ঘোষণা দেয়, কিন্তু ২০১৬ সালের মার্চ এবং এপ্রিল মাসে অতিরিক্ত কেস আবিষ্কৃত হয়। ৫ এপ্রিল ২০১৬ তারিখে জানা যায় যে, ভাইরাসটি পুনরায় প্রকাশিত হওয়ার পর থেকে ইবোলার নয়টি নতুন ঘটনা ঘটেছে। এই নয়জনের মধ্যে আটজন মারা যায়। অবশেষে ৪২ দিন অপেক্ষার পর ১ জুন ২০১৬ তারিখে বিশ্ব স্বাস্থ্য সংস্থা দেশটিকে ইবোলা মুক্ত ঘোষণা করে। প্রথম কেস আবিষ্কৃত হওয়ার আড়াই বছর পর, এই মহামারীর সমাপ্তি ঘটে ২৮,৬০০ টিরও বেশি কেস এবং ১১,৩২৫ জনের মৃত্যুর মাধ্যমে।
২৭২
২৭২ গ্রেগরীয় বর্ষপঞ্জির একটি অধিবর্ষ।
গিনির ইতিহাস
2021 সালের অভ্যুত্থান
2021 সালের 5 সেপ্টেম্বর আলফা কন্ডের শাসনের বিরুদ্ধে অভ্যুত্থানের চেষ্টা হয়েছিল।
লাহাই
লাহাই নেপালের কর্ণালী প্রদেশের জাজরকোট জেলার একটি প্রাক্তন গ্রাম উন্নয়ন সমিতি। ১৯৯১ সালের নেপালের জনশুমারি অনুসারে ৮০০টি পৃথক পরিবারে এর মোট জনসংখ্যা ছিলোো ৪৪৪২ জন।
কাচ
থাম্ব|380x380পিক্সেল|একটি কাচের ভবনের সম্মুখ কাচ হলো বহুবিধ ব্যবহারিক, প্রযুক্তিগত এবং আলংকারিক প্রয়োগসমৃদ্ধ অ-স্ফটিক স্বচ্ছ নিরাকার কঠিন বস্তু। জানালা, টেবিল সামগ্রী, আলোকবিজ্ঞান ইত্যাদি ক্ষেত্রে কাচের ব্যবহার রয়েছে। সাধারণত গলিত অবস্থা থেকে দ্রুত শীতলীকরণের মাধ্যমে কাচ তৈরি করা হয়, তবে আগ্নেয়গিরির কাচ মূলত প্রাকৃতিকভাবে তৈরি হয়। কাচের সর্বাধিক পরিচিত এবং প্রাচীনতম প্রকারভেদ হলো বালির প্রাথমিক উপাদান সিলিকা (সিলিকন ডাই অক্সাইড, বা কোয়ার্টজ) ভিত্তিক "সিলিকেট কাচ"। প্রায় ৭০% সিলিকা সমন্বিত সোডা-লাইম কাঁচ হলো মোট উৎপাদিত কাঁচের প্রায় ৯০%। কাচ শব্দটি প্রায়শই কেবল এইধরনের উপাদানের জন্য ব্যবহৃত হলেও আধুনিক যোগাযোগ প্রযুক্তিতে ব্যবহারের জন্য কাঙ্ক্ষিত বৈশিষ্ট্যসমূহ প্রায়শই সিলিকা মুক্ত কাচে বিদ্যমান থাকে। কিছু বস্তু, যেমন পানির গ্লাস এবং চশমা, সাধারণত সিলিকেট-ভিত্তিক কাচ দিয়েই তৈরি হয় বলে এগুলোকে কেবল উপাদানটির নামে কাচ/গ্লাস ডাকা হয়।
ভঙ্গুর হলেও সিলিকেট গ্লাস অত্যন্ত টেকসই এবং কাচ নির্মাণকারী প্রাথমিক সংস্কৃতির কাঁচের টুকরোর অনেকগুলো উদাহরণ পাওয়া গিয়েছে। প্রত্নতাত্ত্বিক প্রমাণ অনুযায়ী, মেসোপটেমিয়া, মিশর বা সিরিয়ায় কমপক্ষে খ্রিস্টপূর্ব ৩,৬০০ বছর পূর্বে কাচ তৈরি শুরু হয়েছিল। প্রাচীনতম কাচের বস্তু হলো পুঁতি, যা সম্ভবত ধাতব কাজ করার সময় বা মাটির পাত্র উৎপাদনের সময় ভুলক্রমে তৈরি হয়েছিল। যে কোনও আকার দেওয়ার সক্ষমতা থাকার কারনে পাত্রসামগ্রী যেমন বাটি, ফুলদানি, বোতল, জার এবং পানির গ্লাস ইত্যাদিতে ঐতিহাসিকভাবে কাচ ব্যবহৃত হয়ে আসছে। এর সর্বাধিক কঠিন অবস্থায় এটি পেপারওয়েট এবং মার্বেলের জন্য ব্যবহৃত হয়। ধাতব লবণ যোগ করে বা কলাইকৃত কাচ হিসাবে রঙ এবং মুদ্রণ করে কাচকে রঙিন করা যায়।কাচের প্রতিসারক, প্রতিফলক এবং প্রেষণ বৈশিষ্ট্যসমূহ কাচকে আলোক লেন্স, প্রিজম এবং আলোকতড়িৎ বিজ্ঞানের সামগ্রী প্রস্তুতের জন্য উপযুক্ত করে তোলে। কাচ তন্তুসমূহ যোগাযোগ নেটওয়ার্কে অপটিক্যাল ফাইবার হিসাবে ব্যবহৃত হয়।
প্রকৃতিতে প্রাপ্তি
আগ্নেয়গিরির ম্যাগমা থেকে প্রাকৃতিকভাবে কাচ গঠিত হতে পারে। ওবিসিডিয়ান হলো উচ্চতর সিলিকাযুক্ত (SiO2) একটি সাধারণ আগ্নেয়গিরির কাচ যা আগ্নেয়গিরি থেকে বেরিয়ে আসা ফেলাসিক লাভা দ্রুত ঠাণ্ডা হয়ে যাওয়ার ফলে নির্মিত হয়। ইমপ্যাকটাইট হলো উল্কাপিণ্ডের আঘাতের ফলে গঠিত কাচের একটি ধরন। মোলডাভাইট (মধ্য এবং পূর্ব ইউরোপে পাওয়া যায়), এবং লিবিয়ার মরুভূমির কাচ (পূর্ব সাহারা, পূর্ব লিবিয়ান মরুভূমি এবং পশ্চিম মিশরে পাওয়া যায়) হলো এর উল্লেখযোগ্য উদাহরণ। বজ্রপাত বালিতে আঘাত করলে কোয়ার্টজ এর কাচীভূতকরণের মাধ্যমে ফাপা শাখা প্রশাখার মত কাঠামোবিশিষ্ট ফুলগুরাইট তৈরি হতে পারে। ট্রিনিটাইট হলো ট্রিনিটি পারমাণবিক বোমা পরীক্ষার জায়গায় মরুভূমির বালু থেকে তৈরি কাচযুক্ত অবশিষ্টাংশ। দক্ষিণ অস্ট্রেলিয়ায় পাওয়া এডিউই কাচ প্লাইস্টোসিন যুগে তৃণভূমির আগুন, বজ্রপাত, বা এক বা একাধিক গ্রহাণু বা ধূমকেতুর অতি উচ্চ গতির আঘাতের ফলে উৎপন্ন হওয়ার প্রস্তাব দেওয়া হয়েছে।
প্রকারভেদ
১)'সিলিকা গ্লাস ২)সোডা লাইম সিলিকা গ্লাস ৩)লেড অ্যালকালি সিলিকা গ্লাস ৪)বোরো সিলিকেট গ্লাস ৫)অ্যালুমিনো সিলিকেট গ্লাস ৬)স্পেশাল গ্লাস'
মাম্মাদবায়লী সমাধিসৌধ
মাম্মাদবেইলি সমাধি (Məmmədbəyli türbəsi) বা ইয়াহিয়া ইবনে মুহাম্মদ আল-হাজের সমাধিসৌধ হলো আজারবাইজানের জাঙ্গিলান জেলার মাম্মাদবেইলি গ্রামের উচ্চভূমিতে অবস্থিত ১৪ শতকের একটি সমাধিসৌধ।
ইতিহাস
১৩০৫ সালে সিল্ক রোডে স্থপতি আলী মজিদ আদ-দীন সমাধিসৌধটি নির্মাণ করেছিলেন। ১৯৭৫ সালে, সমাধির ভূগর্ভস্থ অংশে খনন কাজ করা হয়, যার ফলস্বরূপ এই সমাধিটি পাওয়া গেছে।
স্থাপত্য
সমাধিসৌধের একটি আয়তক্ষেত্রাকার আকৃতি রয়েছে যার মাত্রা ২৯৫×৩৩০ মিটার। সমাধির প্রবেশদ্বার পশ্চিম অংশে অবস্থিত। দরজার প্রস্থ ৭৬ সেমি এবং উচ্চতা ৮৮ সেমি। ইসলামের নিয়মানুসারে সমাধিতে প্রবেশের দৈর্ঘ্য ১.২০ মিটারের বেশি হওয়া উচিত নয়, যাতে প্রবেশকারী ব্যক্তি মৃত ব্যক্তির স্মৃতির প্রতি শ্রদ্ধা জানাতে পারে। মধ্যযুগে এই ধরনের সমাধিগুলি সামন্ত আভিজাত্য এবং সুপরিচিত লোকদের কবরের উপর নির্মিত হতো। বর্তমানে সমাধিসৌধের শীর্ষ ধ্বংসপ্রাপ্ত, যা আট-প্রান্তের প্রিজম আকারে নির্মিত হয়েছিল, যা একটি পিরামিডের আকারে ছাদের সাথে পরিপূরক।
এর দেয়ালগুলি ভিতরে এবং বাইরে থেকে ধারালো পাথর দিয়ে ঘষে পুঙ্খানুপুঙ্খভাবে পুনরুদ্ধার করা হয়েছে। কিন্তু এর সমাধিসৌধ ভেতরের দিক থেকে চতুর্ভুজাকার। সমাধিসৌধের দরজাটি ১.৮ মিটার উচ্চতায় অবস্থিত। অভ্যন্তরীণ খিলানটি গোলাকার, কিন্তু বাইরের দিকে একটি পিরামিড আকার রয়েছে। এই ধরনের নির্মাণ আজারবাইজানের অনেক স্মৃতিস্তম্ভের জন্য আদর্শ।
ভূমিকা দাস
থাম্ব|ভূমিকা দাস (অনুষ্ঠানে) ভূমিকা দাশ হলেন একজন ভারতীয় অভিনেত্রী ও শাস্ত্রীয় নৃত্যশিল্পী, যিনি প্রধানত ওডিয়া চলচ্চিত্র কাজ করে থাকেন। তাকে শিশু অভিনেতা হিসেবে রুমকু ঝুমানা ছবিতে প্রথম দেখা যায়। এরপর তিনি তু মো লাভ স্টোরি চলচ্চিত্রের মাধ্যমে প্রধান অভিনেত্রী হিসেবে অভিষেক করেন।
ইউনিভার্সিটি অফ পীপল
ডান|থাম্ব|ইউনিভার্সিটি অফ পীপল এর সভাপতি শাই রেশেফ এবং ইউপেল অধক্ষ্য ডেভিড কোহেন ইউনিভার্সিটি অফ পিপল, একটি মার্কিন অলাভজনক দূর শিক্ষন প্রতিষ্ঠান। এটি একটি উচ্চ শিক্ষাপ্রতিষ্ঠান, স্নাতক এবং স্নাতক ডিগ্রী প্রদান করা হয়। এটি ২০০৯ সালে উদ্যোক্তা শাই রেশেফ-এর দ্বারা প্রতিষ্ঠিত হয়।
ইতিহাস
2009 সালের জানুয়ারিতে শাই রেশেফ দ্বারা ইউনিভার্সিটি অফ দ্য পিপল চালু করা হয়েছিল। যদিও বিশ্ববিদ্যালয়ের অনলাইন দূরত্ব শিক্ষার প্রকৃতির কারণে কোনও ক্যাম্পাস নেই, তবে এটি ক্যালিফোর্নিয়ার একটি ভাগ করা অফিসকে ভর্তি অফিস হিসাবে ব্যবহার করে।
প্রথম UoPeople ছাত্ররা সেপ্টেম্বর 2009 এ ক্লাস শুরু করে, ব্যবসায় প্রশাসন এবং কম্পিউটার বিজ্ঞানে সহযোগী এবং স্নাতক ডিগ্রির জন্য অধ্যয়নরত। সেই সময়ে, স্কুলের কোনো স্বীকৃতি ছিল না এবং কোনো ফি বা টিউশন নেওয়া হয়নি।
ফেব্রুয়ারী 2012-এ, বিল অ্যান্ড মেলিন্ডা গেটস ফাউন্ডেশন ইউনিভার্সিটি অফ দ্য পিপলকে $613,282 অনুদান প্রদান করে যাতে বিশ্ববিদ্যালয়ের জাতীয় স্বীকৃতি অর্জনে সহায়তা করা হয়। দুই বছর পর, ডিসট্যান্স এডুকেশন অ্যাক্রেডিটিং কমিশন (DEAC)-এর মাধ্যমে ডিগ্রী প্রদানের প্রোগ্রামের জন্য বিশ্ববিদ্যালয়টি স্বীকৃত হয়।
2016 সালে, বিশ্ববিদ্যালয়টি একটি অনলাইন এমবিএ অফার করা শুরু করে।
2017 সালে, এডিনবার্গ বিশ্ববিদ্যালয় স্কুলের সাথে অংশীদারিত্ব করেছে যাতে ইউনিভার্সিটি অফ দ্য পিপলের স্বাস্থ্য বিজ্ঞানের স্নাতকরা UE-তে স্নাতক সম্পন্ন করতে পারে।
2018 সালে, ইউনিভার্সিটি আন্তর্জাতিক স্নাতকদের সহযোগিতায় অ্যাডভান্সড টিচিং-এ নতুন অনলাইন মাস্টার অফ এডুকেশন ঘোষণা করেছে। এই নতুন প্রোগ্রামটি 2019 সালে ছাত্রদের মধ্যে নেওয়া শুরু হয়েছিল৷ IB যোগ্য M.Ed-এর জন্য 80টি বৃত্তি দিতে শুরু করেছে৷ 2020 সালে শিক্ষার্থীরা।
2020 সালে, বিশ্ববিদ্যালয়টি ইউনেস্কোর বৈশ্বিক শিক্ষা জোটের সদস্য হয়।
ইউনিভার্সিটি অফ দ্য পিপল জুন 2021 সালে WASC সিনিয়র কলেজ এবং ইউনিভার্সিটি কমিশনের সাথে প্রার্থীর মর্যাদা পেয়েছে যা একটি আঞ্চলিক স্বীকৃত সংস্থা, WASC বলে যে "প্রার্থিতা নির্দেশ করে যে প্রতিষ্ঠানটি ন্যূনতম স্তরে সমস্ত বা প্রায় সমস্ত মান পূরণ করে৷ প্রার্থীতা স্বীকৃতি নয় এবং চূড়ান্ত স্বীকৃতি নিশ্চিত করে না"।
সু্যোগ - সুবিধা
ইউনিভার্সিটি অফ দ্য পিপল এডুকেশন লিমিটেড একটি সম্পূর্ণ মালিকানাধীন সহায়ক প্রতিষ্ঠান যা প্রতিষ্ঠানটিকে সহায়তা পরিষেবা প্রদান করে। সাবসিডিয়ারিটি ইসরায়েলি কর্পোরেশন কর্তৃপক্ষের সাথে নিবন্ধিত এবং ইসরায়েলের তেল আবিবে একটি অফিস
ডিগ্রী এবং নন-ডিগ্রী প্রোগ্রাম
মাস্টার অফ বিজনেস অ্যাডমিনিস্ট্রেশন (এমবিএ) মাস্টার অব এডুকেশন (M.Ed.) তথ্য প্রযুক্তিতে মাস্টার অফ সায়েন্স (MSIT) ব্যাচেলর অফ বিজনেস অ্যাডমিনিস্ট্রেশন (বিবিএ) স্বাস্থ্য বিজ্ঞান ব্যাচেলর কম্পিউটার সায়েন্সে স্নাতক ব্যবসায় প্রশাসনে বিজ্ঞানের সহযোগী স্বাস্থ্য বিজ্ঞানে বিজ্ঞানের সহযোগী কম্পিউটার সায়েন্সে বিজ্ঞানের সহযোগী ব্যবসায় প্রশাসন (সার্টিফিকেট প্রোগ্রাম) স্বাস্থ্য বিজ্ঞান (সার্টিফিকেট প্রোগ্রাম) কম্পিউটার সায়েন্স (সার্টিফিকেট প্রোগ্রাম) ইংরেজি দ্বিতীয় ভাষা হিসেবে-ইএসএল (সার্টিফিকেট প্রোগ্রাম)
এই বিশ্ববিদ্যালয় দ্বারা কোন লাইভ লেকচার প্রদান করা হয় না
ফি
ইউনিভার্সিটি অফ দ্য পিপল কোন টিউশন ফি নেয় না কিন্তু শিক্ষার্থীদের অবশ্যই কিছু প্রশাসনিক ফি দিতে হবে কোর্সের মূল্যায়ন কভার করার জন্য, একটি সহযোগী ডিগ্রী (দুই বছর) এর জন্য $2,460 থেকে স্নাতক ডিগ্রী (চার বছর) এর জন্য $4,860। এর মধ্যে রয়েছে আবেদনের প্রক্রিয়াকরণ ফি এবং চূড়ান্ত পরীক্ষার মূল্যায়ন।
বিশ্ববিদ্যালয় ফেডারেল আর্থিক সহায়তা প্রোগ্রামে অংশগ্রহণ করে না, তবে এটি যোগ্য শিক্ষার্থীদের বৃত্তি প্রদান করে।
তথ্যসূত্র
মো আবু সাঈদ
ম্যাসিডনের প্রথম ইউরিদিকে
প্রথম ইউরিদিকে  (Εὐρυδίκη) ম্যাসিডন শাসনকারী আর্গিয়াদ রাজবংশের রাজা তৃতীয় আমুনতাসের রাণী ছিলেন।
প্রথম জীবন
ইউরিদিকে ৪১০ থেকে ৪০৪ খ্রিস্টপূর্বাব্দের মধ্যে, খুব সম্ভবতঃ ৪০৭ খ্রিস্টপূর্বাব্দে জন্মগ্রহণ করেন। তাঁর পিতা ইলিরিয় জনজাতির   সিরাস  লুঙ্কেস্তিসের রাজা আররাবাইওসের জামাতা ছিলেন। ৩৯০ খ্রিস্টপূর্বাব্দে সম্ভবতঃ ইলিরিয়দের সঙ্গে শান্তি স্থাপনে আগ্রহী হয়ে, ম্যাসিডনের রাজা তৃতীয় আমুনতাস ইউরিদিকেকে বিবাহ করেন। যদিও তৃতীয় আমুনতাসের গিগিয়া নামক অপর একজন পত্নী ও তাঁদের তিন সন্তান ছিল, ইউরিদিকে ধীরে ধীরে তাঁর প্রধানা পত্নী হয়ে ওঠেন। তৃতীয় আমুনতাসের ঔরসে ইউরিদিকের গর্ভে দ্বিতীয় আলেকজান্ডার, তৃতীয় পেরদিক্কাস ও দ্বিতীয় ফিলিপ নামক দুই পুত্র ও ইউরিনোয়ে নামক এক কন্যা সন্তানের জন্ম হয়। তাঁর পুত্রই পরবর্তীকালে ম্যাসিডনের সিংহাসনে আরোহণ করেন।
ষড়যন্ত্র
প্রাচীন রোমান ঐতিহাসিক জাস্টিনের মতে, ইউরিদিকে তাঁর জামাতা টলেমির সঙ্গে ষড়যন্ত্র করে তৃতীয় আমুনতাসকে হত্যা করতে চেয়েছিলেন এবং এরপর টলেমিকে বিবাহ করে রাজ্যের শাসনভার তাঁর হাতে তুলে দিতে চেয়েছিলেন। কিন্তু তাঁর কন্যা ইউরিনোয়ে এই ষড়যন্ত্রের কথা জানতে পেরে তাঁর পিতাকে সব জানিয়ে দেন কিন্তু তৃতীয় আমুনতাস কোন শাস্তি না দিয়ে ইউরিদিকেকে ক্ষমা করে দেন। ৩৭১ খ্রিস্টপূর্বাব্দে তৃতীয় আমুনতাসের মৃত্যু হলে, তাঁর জ্যেষ্ঠ পুত্র দ্বিতীয় আলেকজান্ডার সিংহাসনে আরোহণ করলে দুই বছরের মধ্যে টলেমি তাঁকে হত্যা করেন, কিন্তু থিবসের সেনাপতি পেলোপিদাসের চাপে নিজে ম্যাসিডনের শাসক না হয়ে পরবর্তী রাজা নাবালক তৃতীয় পেরদিক্কাসের রাজপ্রতিনিধি হয়ে থাকতে বাধ্য হন।
সমাধি
১৯৮৭ খ্রিস্টাব্দে গ্রিক পুরাতত্ত্ববিদ মানোলিস আন্দ্রোনিকোস ইউনেস্কো বিশ্ব ঐতিহ্যবাহী স্থান ভের্গিনায় ইউরিদিকে ও ম্যাসিডনিয় রাজপুরুষদের সমাধিস্থল আবিষ্কার করেন। ইউরিদিকের মৃত্যুর পর থেকেই এই সমাধিস্থলে বার বার চুরি ও ডাকাতি হয়ে এসেছে। সম্প্রতি ২০০১ খ্রিস্টাব্দের ১৩ই আগস্ট ও ৯ই সেপ্টেম্বরের মধ্যে ইউরিদিকের সমাধি লুঠ করে ডাকাতরা সাতটি মার্বেলের মূর্তি নিয়ে চলে যায়। এই সমাধিস্থল থেকে প্রাপ্ত ৩৮৮ খ্রিস্টপূর্বাব্দের একটি ভাঙ্গা পাত্রের টুকরোয় খোদিত একটি লিপিতে ইউরিদিকেকে সিরাসের কন্যা হিসেবে উল্লেখ করা হয়েছে।
ত্রিশ বছরের যুদ্ধ
ত্রিশ বছরের যুদ্ধ (ইংরেজি ভাষায়: Thirty Years' War) (১৬১৮ - ১৬৪৮) প্রধানত জার্মানিতে সংঘটিত হয়েছিল যদিও বিভিন্ন সময়ে ইউরোপের প্রায় সকল দেশই এর সাথে কোন না কোনভাবে যুক্ত ছিল। এটি ইউরোপের ইতিহাসে দীর্ঘতম এবং সবচেয়ে ধ্বংসাত্মক যুদ্ধ। ৩০ বছর ধরে একটানা চলা এই যুদ্ধকে পৃথিবীর আধুনিক ইতিহাসের সবচেয়ে দীর্ঘ যুদ্ধ হিসেবেও বিবেচনা করা হয়।
যুদ্ধের উৎপত্তি এবং অংশগ্রহণকারীদের উদ্দেশ্য সম্পর্কে স্পষ্ট করে কিছু বলা বেশ কঠিন এবং একটিমাত্র বিষয়কে যুদ্ধের কারণ হিসেবে আখ্যায়িত করাও যায় না। প্রাথমিকভাবে এটি ছিল পুণ্য রোমান সম্রাজ্যের প্রোটেস্ট্যান্ট এবং ক্যাথলিকদের মধ্যকার একটি ধর্মযুদ্ধ যদিও সম্রাজ্যের মধ্যকার রাজনীতি নিয়ে বিরোধ এবং শক্তির ভারসাম্যেরও গুরুত্বপূর্ণ ভূমিকা ছিল তাতে। ধীরে ধীরে এটি আরও সাধারণ যুদ্ধে রূপ নেয় যাতে ইউরোপের অধিকাংশ শক্তি অংশ নিতে বাধ্য হয়। এই সাধারণ পর্যায়ে যুদ্ধে ধর্মের চেয়েও অনেক বড় হয়ে দেখা দেয় ইউরোপের প্রধান শক্তি হওয়ার জন্য ফ্রান্স-হাবসবুর্গ বিরোধ যার ফলশ্রুতিতে ফ্রান্স ও হাবসবুর্গ শক্তির মধ্যে যুদ্ধ শুরু হয়।
ত্রিশ বছরের যুদ্ধের একটি বড় প্রভাব ছিল অনেক বড় বড় অঞ্চল পুরোপুরি ধ্বংস হয়ে যাওয়া যার কারণ ছিল তথাকথিত বেল্লুম সে ইপসুম আলেত (Bellum se ipsum alet), অর্থাৎ অধিকৃত অঞ্চলের মানুষদের সম্পত্তি দিয়ে সৈন্যদের ভরণপোষণ ও যুদ্ধ অর্থায়ন। লাতিন ভাষায় বেল্লুম সে ইপসুম আলেত এর অর্থ "যুদ্ধ নিজেই নিজের ভরণপোষণের ব্যবস্থা করবে"। দুর্ভিক্ষ ও রোগশোক বোহেমিয়া, নিম্ন অঞ্চলসমূহ এবং ইতালির মত অঞ্চলগুলোর জনসংখ্যা উল্লেখযোগ্য পরিমাণ কমিয়ে দিয়েছিল। দেউলিয়া হয়েছিল যুদ্ধরত অধিকাংশ শক্তি। প্রতিটি সেনাবাহিনীর মধ্যকার রেজিমেন্টগুলো ভাড়াটে ছিল না অর্থাৎ অর্থের জন্য তারা দল পরিবর্তন করতো না, কিন্তু রেজিমেন্টের মধ্যকার সৈন্যদের অধিকাংশই ছিল ভাড়াটে। তাছাড়া সে সময়কার সেনাবাহিনীর অর্থায়নের প্রক্রিয়ার কারণে নিয়মানুবর্তিতার ঘাটতি ঘটেছিল। তখন সেনাবাহিনীগুলোর অর্থ আসতো মূলত লুট করা সম্পত্তি এবং অধিকৃত অঞ্চল থেকে জোরপূর্বক আদায়কৃত সম্মানী থেকে। এ কারণে অধিকৃত অঞ্চলের মানুষদের অনেক দুর্ভোগ পোহাতে হয়েছিল। যুদ্ধের অনেকটা সময় ধরে কিছু বিতর্কের অবসান হয়নি। অবশেষে ত্রিশ বছরের যুদ্ধ শেষ হয় ওজনাব্র্যুক এবং ম্যুনস্টার এর চুক্তির মাধ্যমে যা ছিল বৃহত্তর ভেস্টফালিয়ার শান্তির অংশ।
জিনজিয়াং পেপারস
জিনজিয়াং পেপারস একটি মিডিয়া উদ্ভাবিত শব্দ যেটি চীনের অভ্যন্তরীণ ৪০০ পৃষ্ঠার "অভূতপূর্ব চেহারার" একটি ফাঁসকৃত নথিকে বোঝায় যেটিতে চীনের জিনজিয়াং অঞ্চলের উইগুর মুসলমানদের উপর পরিচালিত কঠোর নির্যাতনের প্রমাণ রয়েছে। এটি কয়েক দশকের মধ্যে চীনের ক্ষমতাসীন কমিউনিস্ট পার্টির অভ্যন্তরীণ সরকারী কাগজপত্র ফাঁসের মধ্যে উল্লেখযোগ্য হিসাবে বর্ণনা করা হয়েছে।
বাংলাদেশ বিজ্ঞান একাডেমি ফেলোশিপ
বাংলাদেশ বিজ্ঞান একাডেমি ফেলোশিপ বিভিন্ন সময়ে বাংলাদেশ ও আন্তর্জাতিক বিশিষ্ট ব্যক্তিদের বাংলাদেশ বিজ্ঞান একাডেমি কর্তৃপক্ষ প্রদান করে থাকে। বিজ্ঞানের বিভিন্ন শাখায় বিশেষ অবদানের স্বীকৃতিস্বরূপ সম্মানসূচক এই ফেলোশিপ প্রদান করা হয়। একাডেমি বাংলাদেশের সর্বাধিক খ্যাতনামা বিজ্ঞানী এবং প্রযুক্তিবিদদের মধ্য থেকে ‘জাতীয় ফেলো’ নির্বাচন করে থাকে। ১৯৭১ সালের পূর্বে ‘পাকিস্তান বিজ্ঞান একাডেমি’র ৩০ জন ফেলোর মধ্যে ১২ জন বাংলাদেশি ফেলো ছিলেন যারা বাংলাদেশ স্বাধীনতা লাভের পর ১৯৭৩ সালে বাংলাদেশ বিজ্ঞান একাডেমি প্রতিষ্ঠা করেন। প্রতিষ্ঠাতা ১২ জনকে সম্মানসূচক ‘ফাউন্ডেশন ফেলো’ হিসেবেও অবহিত করা হয়। এছাড়াও, জাতীয় ফেলো, প্রবাসী ফেলো, বিদেশিফেলো ও সহযোগী ফেলো - এ চারটি শাখায় ফেলো নির্বাচিত হন। ফেলোগণ স্বয়ংক্রিয়ভাবে একাডেমির স্থায়ী সদস্যপদ লাভ করেন।